
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН 
"ЧӐВАШ РЕСПУБЛИКИНЧИ МУНИЦИПАЛИТЕТ
СЛУЖБИ ҪИНЧЕН" САККУННЕ УЛШӐНУСЕМ
КӖРТЕССИ ҪИНЧЕН

Чӑваш Республикин Патшалӑх Канашӗ
2020 ҫулхи нарӑс уйӑхӗн 28-мӗшӗнче
йышӑннӑ

1 статья
Чӑваш Республикин "Чӑваш Республикинчи муниципалитет служби ҫинчен" 2007 ҫулхи юпа уйӑхӗн 5-мӗшӗнчи 62 №-лӗ саккунне (Чӑваш Республикин Патшалӑх Канашӗн ведомоҫӗсем, 2007, 74 №; 2009, 80 №; 2011, 90 №; 2012, 92 (I том), 94 №-сем; Чӑваш Республикин Саккунӗсен пуххи, 2013, 3, 11 №-сем; 2014, 5 №; 2015, 5, 12 №-сем; 2016, 6, 12 №-сем; 2017, 9 №; "Республика" хаҫат, 2017, раштав уйӑхӗн 27-мӗшӗ; 2018, авӑн уйӑхӗн 26-мӗшӗ; 2019, пуш уйӑхӗн 13-мӗшӗ) ҫакӑн пек улшӑнусем кӗртес:
1) 131 статьян 3-мӗш пайне ҫакӑн пек ҫырса хурас:
"3. Федераци саккунӗн 141, 15 тата 27 статйисенче пӑхса хӑварнӑ айӑплавсемпе муниципалитет служащийӗ право йӗркине коррупци майӗпе пӑсни ҫинчен калакан информаци пырса кӗнӗ кунран пуҫласа ултӑ уйӑхран кая юлмасӑр, муниципалитет служащийӗ вӑхӑтлӑха ӗҫлемен, отпускра пулнӑ тапхӑрсемсӗр пуҫне, тата право йӗркине коррупци майӗпе пӑснӑ кунран пуҫласа виҫӗ ҫултан кая юлмасӑр усӑ кураҫҫӗ. Ҫав сроксене уголовлӑ ӗҫе пӑхса тухнӑ вӑхӑта кӗртмеҫҫӗ.";
[bookmark: _GoBack]2) "Муниципалитет служащийӗсене нумай ҫул ӗҫленӗшӗн пенси тӳле-ме Чӑваш Республикинчи муниципалитет службин стажне кӗрекен (шута илекен) должноҫсене йышӑннӑ тапхӑрсен переченӗ" 6-мӗш хушса ҫырнин 92-мӗш пунктне ", Раҫҫей Федерацийӗн наци гвардийӗн ҫарӗсенчи, Раҫҫей Федерацийӗн вӑйпа пурнӑҫлаттаракан органӗсенчи" сӑмахсем хушса хурас.

2 статья 
Ҫак Саккун ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет.

